अब तमिलनाडु के मंत्री पर फेंकी गई चप्पलें  
रविवार को दोनों राज्यों की सीमा पर बसे तमिलनाडु के कुमिली में मंत्री ओ पनीर सेलवम पर प्रदर्शनकारियों ने चप्पल फेंके।
मुल्लापेरियार डैम के मुद्दे पर तमिलनाडु और केरल के बीच तनाव बढ़ता ही जा रहा है। रविवार को दोनों राज्यों की सीमा पर बसे तमिलनाडु के कुमिली में मंत्री ओ पनीर सेलवम पर प्रदर्शनकारियों ने चप्पल फेंके।   मंत्री जी राज्य के सीमावर्ती इलाके में प्रदर्शनकारियों से प्रदर्शन खत्म करने की अपील कर रहे थे लेकिन प्रदर्शनकारियों ने उनपर चप्पल फेंकने शुरू कर दिए।   इसके बाद हुए लाठीचार्ज में कई लोग घायल भी हुए हैं। मुख्यमंत्री जयललिता ने लोगों से शांति बनाए रखने की अपील की है। डैम के मुद्दे पर 15 दिसंबर को विधानसभा का विशेष सत्र भी बुलाया गया है।